
РЕПУБЛИКА БЪЛГАРИЯ
Министeрство на  културата

З А П О В Е Д
№  РД 09……..…………./……………….2021 г.


На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет
У Т В Ъ Р Ж Д А В А М

Учебна програма за специфична професионална подготовка по учебен предмет Теория на професията за поп и джаз пеене, за професия: код 212030 „Музикант-вокалист“ от професионално направление: код 212 „Музикални и сценични изкуства”.
Учебната програма влиза в сила от учебната 2021/2022 година.





                                      




Приложение
МИНИСТЕРСТВО НА КУЛТУРАТА


УЧЕБНА ПРОГРАМА 
ЗА СПЕЦИФИЧНА ПРОФЕСИОНАЛНА ПОДГОТОВКА 
ПО ТЕОРИЯ НА ПРОФЕСИЯТА
ЗА ПОП И ДЖАЗ ПЕЕНЕ


Професионално направление: 
код 212 „Музикални и сценични изкуства“ 
Професия: код 212030 „Музикант-вокалист“ 
Специалност: код 2120303 „Поп и джаз пеене"

I. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ

Изучаването на предмета Теория на професията има за цел да запознае, развие и обогати учениците с теоретичната основа и методическата последователност във вокално-изпълнителското изкуство. 
Задачата на учебния материал е да систематизира основните педагогически принципи-целенасочено свързани с изпълнението и преподаването на поп и джаз пеене.
Разглеждайки въпросите на базата на теоретичната основа, учениците получават знания за теорията, свързана с развитието на музикалните способности, овладяването на вокални технически похвати и прилагане на индивидуален подход в обучението.

II. КРАТКИ МЕТОДИЧЕСКИ ИЗИСКВАНИЯ

Изграждането на пълноценен музикант-вокалист предполага тясна връзка между теоретичните познания по професията и практическите умения.
В процеса на учебните часове ученикът се запознава с предмета на обучение по поп и джаз пеене и с по-широк музикален репертоар в стиловото разнообразие.
Ученикът се въвежда в педагогическата практика. Добитите умения до 12 клас се подреждат и систематизират от методиката. В тази последна учебна година, предметът се явява като естествено обобщаващ фактор за теорията на специалността. 
Провеждането на практически уроци с начинаещи ученици водени от дванадесетокласници провокира тяхната активност и ги превръща от наблюдатели в „педагози“. Възможността да демонстрират фрагмент от урока или да преподават нова учебна единица на малките ученици е още едно условие за израстването им.
Начин на оценяване: Срочната и годишната оценка се формират от учителя въз основа на текущите оценки.

III. РАЗПРЕДЕЛЕНИЕ НА УЧЕБНОТО ВРЕМЕ

XII клас – по 1 учебен час седмично, 29 учебни седмици, 29 учебни часа годишно.


IV. УЧЕБНО СЪДЪРЖАНИЕ И РАЗПРЕДЕЛЕНИЕ НА МАТЕРИАЛА

	№ по ред
	
Наименование на темите
	
Брой часове

	1.
	Цели и задачи на предмета „Теория и методика на професията“.
	1 ч.

	2.
	Изграждане на правилна вокална постановка – отправност в изпълнителското майсторство и основна цел в педагогическата работа.
	1 ч.

	3.
	Физиология на гласовия апарат.
	1 ч.

	4.
	Звукообразуване.
	1 ч.

	5.
	Резонатори. Регистри.
	1 ч.

	6.
	Дишането като физиологичен процес. Видове дишане. Певческо дишане.
	1 ч.

	7.
	Основни педагогически принципи при преподаване на поп и джаз пеене.
	1 ч.

	8.
	Дишане, звукоизвличане, артикулация.
	2 ч.

	9.
	Певчески гласове – диапазон, тембрална специфика
	1 ч.

	10.
	Певчески преходи в женските и мъжките гласове. Основни принципи за овладяване на преходите.
	1 ч.

	11.
	Атака на тона. Видове атаки.
	1 ч.

	12.
	Резонатори. Регистри. 
	1 ч.

	13.
	Вокалните упражнения и тяхното значение. Хигиена на гласовия апарат.
	1 ч.

	14.
	Поп музика – разглеждане на понятието през призмата на популярно изкуство. Историческата последователност на стиловете в направлението.Основни стилови направления.
	1 ч.

	15.
	Блус; Соул – характерни идентификационни специфики, метрумна организаци, фразиране, вокални похвати, груув – динамика. Изпълнители, илюстриращи стиловата принадлежност.
	2 ч.

	16.
	Фънк; Рок – характерни идентификационни специфики, метрумна организаци, фразиране, вокални похвати, груув – динамика. Вокални изпълнители, илюстриращи стиловата принадлежност.
	1 ч.

	17.
	Поп; Ар енд Би – характерни идентификационни специфики, метрумна организаци, фразиране, вокални похвати, груув – динамика. Вокални изпълнители, илюстриращи стиловата принадлежност.
	2 ч.

	18.
	Джаз музиката като жанрово направление. Възникване, развитие, популярност, историческа последователност на стиловете. Основни стилови направления.
	1 ч.

	19.
	Суинг, Боса Нова, Би Боп – характерни идентификационни специфики, метрумна организаци, фразиране, вокални похвати, филинг – динамика. Вокални изпълнители, илюстриращи стиловата принадлежност.
	2 ч.

	20.
	Работа на вокалния изпълнител върху жанрова творба – етапи: избор на произведение, разучаване на песенния материал, работа върху вокалната фраза, творческа интерпретация и импровизации, художествено представяне.
	1 ч.

	21.
	Пърформънс – художественото изпълнение на съвременния артист.
	1 ч.

	22. 
	Структура на учебния час по поп и джаз пеене. Разпределение на целите и задачите. Атмосфера на урока. Личността на преподавателя.
	1 ч.

	23.
	Първа среща с ученика.
	1 ч.

	24. 
	Самоподготовката в домашни условия. Педагогически похвати за стимулиране работата на учениците вкъщи. Участие на преподавателя за изработване на режим и организация на времето за самоподготовка.
	1. ч.

	28.
	Преговор.
	2. ч.

	
	
Общо:
	
29 часа

Велислав Минеков

Министър на културата


